ชุ่มฉ่ำฝนต้นฤดู พร้อมปลูกข้าว เปิดกรีดยาง เตือนอย่าลืมเก็บน้ำไว้ใช้ 
พระพิรุณโปรยปรายที่บึงกาฬ ในวันที่มีการประกาศเข้าสู่ ฤดูฝน อย่างเป็นทางการ ระบุ ปีนี้ฝนน้อยกว่าค่าปกติร้อยละ 5 แต่จะมากกว่าปีที่ผ่านมาควรวางแผนเพื่อรองรับความเสี่ยงจากภัยธรรมชาติ และเก็บกักน้ำสำรองไว้ใช้หลังสิ้นสุดฤดูฝนเวลา 06.00 น. วันที่ 18 พ.ค. ผู้สื่อข่าวรายงานว่าที่จังหวัดบึงกาฬ ตลอดทั้งคืนที่ผ่านมาได้มีฝนตกลงมาอย่างต่อเนื่องกระทั่งเช้า ฝนตกกระจายทั่วทั้งจังหวัด ซึ่งปริมาณน้ำฝนที่ตกลงมาส่งผลดีต่อเกษตรกรชาวนาที่ปลูกข้าว และพี่น้องชาวสวนยางพารา ทำให้ต้นยางได้รับน้ำฝนใบเขียวขจี พื้นดินชุ่มฉ่ำ พร้อมที่จะให้น้ำยางในช่วงจะเปิดกรีด นอกจากนาข้าวและสวนยางพาราที่ได้รับประโยชน์จากน้ำฝนแล้ว พืชผลการเกษตรอื่นๆ เช่น ต้นกล้วย ต้นมะพร้าว มะม่วง ต้นไผ่กิมซุง ที่เกษตรกรปลูกไว้ตามหัวไร่ปลายนา ก็ได้รับอานิสงส์เช่นกัน เมื่อได้น้ำก็แตกยอดแทงหน่อเจริญเติบโต หลังแห้งแล้งมานานทั้งนี้ กรมอุตุนิยมวิทยา ประกาศไทยเข้าสู่ ฤดูฝน อย่างเป็นทางการ 18 พ.ค.นี้ ปีนี้ ฝนน้อยกว่าค่าปกติร้อยละ 5 แต่จะมากกว่าปีที่แล้ว เดือน ส.ค.-ก.ย. ฝนตกหนาแน่นสุด คาดมีพายุหมุนเขตร้อนเคลื่อนผ่านไทย 1-2 ลูก และจะสิ้นสุดลงในช่วงกลางเดือน ต.ค. ในระยะแรกของการเข้าสู่ฤดูฝน ปริมาณและการกระจายตัวของฝนจะยังไม่สม่ำเสมอ แต่จะมีปริมาณฝนเพิ่มมากขึ้นในช่วงปลายเดือนนี้แม้ปริมาณฝนทั้งประเทศปีนี้จะน้อยกว่าค่าปกติประมาณร้อยละ 5 แต่ปริมาณของฝนจะมากกว่าปีที่แล้ว ขอให้เกษตรกรที่เพาะปลูกพืชในช่วงฤดูฝน วางแผนสำรองน้ำในช่วงที่มีฝนตกน้อย รวมทั้งวางแผนป้องกันผลผลิตทางการเกษตรในช่วงที่มีฝนตกหนักถึงหนักมากนอกจากนี้ ภาคส่วนต่างๆ เช่น การท่องเที่ยว สาธารณสุข อุตสาหกรรม รวมทั้งประชาชนทั่วไป ควรวางแผนการดำเนินงานเพื่อรองรับความเสี่ยงจากภัยธรรมชาติที่จะเกิดขึ้นในช่วงฤดูฝนนี้ รวมทั้งกักเก็บน้ำสำรองไว้ใช้ภายหลังสิ้นสุดฤดูฝนด้วย
พระพิรุณโปรยปรายที่บึงกาฬ ในวันที่มีการประกาศเข้าสู่ ฤดูฝน อย่างเป็นทางการ ระบุ ปีนี้ฝนน้อยกว่าค่าปกติร้อยละ 5 แต่จะมากกว่าปีที่ผ่านมา ควรวางแผนเพื่อรองรับความเสี่ยงจากภัยธรรมชาติ
ฤดูฝน,ประกาศฤดูฝน,ประกาศเข้าสู่ฤดูฝน,ฤดูฝน 2563,ข่าวทั่วไป